Concert de Nadal de l’Escola Coral Ciutat de Burjassot
2025-07-24

Divendres que ve 16 de desembre de 2016, l’Escola Coral Ciutat de Burjassot oferirà un Concert de Nadal que tindrà lloc en l’Església del Sagrat Cor del municipi, a les 21:15 hores. Els xicotets cantors han estat preparant un especial repertori nadalenc, durant les últimes setmanes per a, divendres que ve, oferir-li’l a totes les persones que vagen a gaudir de les seues veus.

Així, el Cor Infantil interpretarà nadales tan populars com “Chiquirriquitín”, “Ya viene la vieja” i “Los peces en el río”; el Cor Juvenil interpretarà “El Tamborilero” mentre que el Cor d’adults Ciutat de Burjassot cantarà “If you love me”. Per a finalitzar, els components dels tres cors interpretaran, al uníson, “Campana sobre campana” i “Adeste fideles”. Sota la direcció de Cristian Cavero, les tres corals actuaran amb l’acompanyament del pianista Gonzalo Luque.

El Cor Ciutat de Burjassot informa sobre la via per a formar part de la seua Escola Coral. És tan senzill com emplenar el formulari de preinscripció que està disponible en la pàgina web del Cor Ciutat de Burjassot. Una altra opció és acudir al Teatre El Progrés (c/ Doctor Moliner, 12), els dissabtes al matí.